GCAP ปรับกลยุทธ์สินเชื่อ พร้อมลงนามพันธมิตรรายใหม่ต่อยอดธุรกิจ
GCAP ปรับกลยุทธ์สินเชื่อ พร้อมลงนามพันธมิตรรายใหม่ต่อยอดธุรกิจ
15 พ.ค. 2558

นายสันติ หอกิตติกุล กรรมการผู้จัดการ บริษัท จีแคปปิตอล จำกัด (มหาชน) หรือ GCAP เปิดเผยว่า ในไตรมาส 1/58 ซึ่งเป็นช่วงโลว์ชีซั่น ประกอบกับประเทศประสบปัญหาภัยแล้ง ทำให้สินเชื่อ เครื่องจักรกลทาง การเกษตร ชะลอตัวกว่าที่คาด
อย่างไรก็ดี บริษัทได้ปรับกลยุทธ์การให้บริการสินเชื่อใหม่ๆ เพิ่มขึ้น เป็นสินเชื่อเงิน กู้ยืมมีหลักประกัน และสินเชื่อเสริมสภาพคล่อง โดยเน้นกลุ่มลูกค้าเดิมที่มีฐานข้อมูลอยู่แล้วและมีประวัติการชำระเงินดี ซึ่งช่วยให้ลูกค้ามีสภาพคล่องสามารถทำงานได้ต่อเนื่อง
อีกทั้งยังเป็นการเพิ่มบริการทางการเงินของบริษัทอีกด้วย และคาดว่าตลาดเครื่องจักรกลทางการเกษตรจะฟื้นตัวได้ดีในครึ่งปีหลัง
ขณะที่เมื่อวันที่ 29 เม.ย. บริษัทได้ออกหุ้นกู้ด้อยสิทธิ ระยะยาวอายุ 3 ปี จำนวน 200 ล้านบาท อัตราดอกเบี้ยร้อยละ 5.18 ต่อปีเพื่อเตรียมการรองรับการปล่อยสินเชื่อของบริษัท นอกจากนี้ บริษัทได้เตรียมลงนามทำข้อตกลงร่วมมือทางธุรกิจกับบริษัทพันธมิตรรายใหม่   เพื่อร่วมกันพัฒนาและต่อยอดเครื่องจักรกลทางการเกษตรเพื่อช่วยเหลือเกษตรกรไทย